
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС


[bookmark: _GoBack]Относно: Предоставяне безвъзмездно за стопанисване и управление на Вечерно средно училище „Захари Стоянов“ – гр. Бургас обособени части от недвижим имот - публична общинска собственост, находящи се в сградата на Средно училище „Димчо Дебелянов“ – гр. Бургас

УВАЖАЕМИ  ОБЩИНСКИ СЪВЕТНИЦИ,

На основание чл. 73, ал. 6 от Правилника за организацията и дейността на общинския съвет, неговите комисии и взаимодействието му с общинската администрация на Община Бургас, с оглед решаване на проблем от обществена и социална значимост, свързан с нарасналия брой ученици в Средно училище (СУ) „Димчо Дебелянов“ – гр. Бургас и нуждата от допълнителни помещения, които да отговарят на изискванията на Наредба №24/10.09.2020 г. за физическата среда и информационното и библиотечното осигуряване на детските градини, училищата и центровете за подкрепа на личностно развитие, както и спазване на срокове, свързани с кандидатстването на училището по Програма BG-RRP-1.015 – „Училищна STEM среда“, за изграждане на училищен STEM център, Ви моля да включите за разглеждане в дневния ред на предстоящото заседание на Общински съвет - Бургас, насрочено за 25.02.2025 г., настоящата докладна записка, със следните мотиви:
С решение на Общински съвет – Бургас, прието по т. 19 от дневния ред на проведеното на 27.06.2017 г. заседание (Протокол №28) е взето решение за предоставяне безвъзмездно за стопанисване и управление на Вечерно средно училище (ВСУ) „Захари Стоянов“ – гр. Бургас обособени части от недвижим имот - публична общинска собственост, находящи се в сградата на СУ „Димчо Дебелянов“ – гр. Бургас.
	В изпълнение на гореописаното решение е издадена моя Заповед №2210/22.08.2017 г., съгласно която:
На ВСУ „Захари Стоянов“ – гр. Бургас са предоставени безвъзмездно за стопанисване и управление следните обособени части, с обща площ 1038,45 кв.м от недвижим имот - сградата на СУ „Димчо Дебелянов“ – гр. Бургас, актувана с Акт №6774/14.03.2012г. за публична общинска собственост, както следва:
- на сутеренния етаж – склад, с площ 203,65 кв.м, находящ се в северозападната част на етажа;
- на третия етаж – четири помещения в югоизточната част на етажа, представляващи: помещение, с площ 16,85 кв.м; кабинет по пиано, с площ 34,60 кв.м и хранилище към него, с площ 16,05 кв.м; помещение, с площ 17,15 кв.м и хранилище, с площ 34,30 кв.м; 
- на четвъртия етаж – всички помещения, представляващи: кабинет за психолог, с площ 34,75 кв.м; седем класни стаи, с обща площ 369,70 кв.м; занималня, с площ 53,85 кв.м; кабинет по физика, с площ 71,40 кв.м и хранилище към него, с площ 34,30 кв.м; стая за технически изпълнител, с площ 10,15 кв.м; кабинет за здравно образование, с площ 53,85 кв.м и хранилище към него, с площ 17,15 кв.м; кабинет по рисуване, с площ 53,85 кв.м и хранилище към него, с площ 16,85 кв.м.
На ВСУ „Захари Стоянов“ – гр. Бургас и СУ „Димчо Дебелянов“ – гр. Бургас са предоставени безвъзмездно за съвместно стопанисване и управление следните обособени части от сградата на СУ „Димчо Дебелянов“ – гр. Бургас, находящи се на третия етаж - две помещения в югоизточната част на етажа, с обща площ 124,20 кв.м, представляващи: кабинет по химия, с площ 53,85 кв.м; кабинет по музика, с площ 53,35 кв.м и склад ТВО към него, с площ 17,00 кв.м.
В Община Бургас е постъпило писмо с вх. №67-00-1667/13.11.2024 г. от директора на СУ „Димчо Дебелянов“ – гр. Бургас, с искане помещенията на третия етаж, които се стопанисват и управляват от ВСУ „Захари Стоянов“ – гр. Бургас, както и тези помещения, които със съвместно стопанисване и управление от двете училища, да бъдат предоставени изцяло за стопанисване и управление на СУ „Димчо Дебелянов“ – гр. Бургас. 
Искането е обосновано от увеличения брой на учениците в училището през последните две години, както и нарасналият брой на учениците със СОП, всеки от тях със специфични особености в поведението и обучението, пораждащо необходимостта от допълнителни помещения, в които да се провеждат индивидуални занятия.  
Необходимостта на СУ „Димчо Дебелянов“ – гр. Бургас от всички помещения, находящи се на третия етаж в сграда, предоставени през 2017 г. на ВСУ „Захари Стоянов“ – гр. Бургас за самостоятелно или съвместно стопанисване и управление, се обуславя и от концепцията на СУ „Димчо Дебелянов“ – гр. Бургас за изграждане на училищен STEM център по Програма BG-RRP-1.015 – „Училищна STEM среда“, за което е необходимо да бъдат изградени допълнително нови учебни кабинети и лаборатория. 
В Община Бургас е постъпило писмо с вх. №ЕД-5444/13.11.2024 г. от директора на ВСУ „Захари Стоянов“ – гр. Бургас, в което е дадено съгласие всички помещения на третия етаж, предоставени самостоятелно и съвместно на вечерното училище, да бъдат предоставени отново на СУ „Димчо Дебелянов“ – гр. Бургас, а на ВСУ „Захари Стоянов“ – гр. Бургас да се предоставят други две помещения на партерния етаж в корпус Г (до столовата), представляващи: склад, с площ 3,60 кв.м и съблекалня, с прилежащи към нея душове, с обща площ 14,60 кв.м.
С писмо с вх. №67-00-1668/13.11.2024 г. в Община Бургас директорът на СУ „Димчо Дебелянов“ – гр. Бургас е изразил положително становище гореописаните помещения на партерния етаж в корпус Г (до столовата) да бъдат предоставени на ВСУ „Захари Стоянов“ – гр. Бургас.
Предвид настъпилите промени в обстоятелствата и различните нуждите на двете училища към настоящия момент, предлагам на Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 12, ал. 1 от Закона за общинската собственост и чл. 13, ал. 1 от Наредбата за реда за придобиване, управление и разпореждане с общински имоти и вещи,  да вземе следното  

Р  Е  Ш  Е  Н  И  Е:
	
I. Да се предоставят безвъзмездно за стопанисване и управление на Вечерно средно училище „Захари Стоянов“ – гр. Бургас, Булстат 000044064, представлявано от директора – Здравко Иванов Димов, следните обособени части от недвижим имот, актуван с Акт №6774/14.03.2012г. за публична общинска собственост, представляващ сградата на Средно училище „Димчо Дебелянов“ – гр. Бургас, както следва:
1. В корпус А, отразен като сграда с идентификатор 07079.602.420.1 в КККР на гр. Бургас:
- на сутеренния етаж – склад, с площ 203,65 кв.м;
- на четвъртия етаж – всички помещения, представляващи: кабинет за психолог, с площ 34,75 кв.м; седем класни стаи, с обща площ 369,70 кв.м; занималня, с площ 53,85 кв.м; кабинет по физика, с площ 71,40 кв.м и хранилище към него, с площ 34,30 кв.м; стая за технически изпълнител, с площ 10,15 кв.м; кабинет за здравно образование, с площ 53,85 кв.м и хранилище към него, с площ 17,15 кв.м; кабинет по рисуване, с площ 53,85 кв.м и хранилище към него, с площ 16,85 кв.м.
2. В корпус Г, отразен като сграда с идентификатор 07079.602.420.2 в КККР на гр. Бургас:
- на партерния етаж – две помещения, находящи до столовата на училището, представляващи: склад, с площ 3,60 кв.м и съблекалня, с прилежащи към нея душове, с обща площ 14,60 кв.м.
II. Ползването на общите части на сградата на СУ „Димчо Дебелянов“ – гр. Бургас (входове, стълбища, санитарни възли и сервизни помещения), предмет на съвместно ползване, както и на училищния двор, представляващ УПИ III, кв. 52 по ПУП-ПРЗ на ж.к. „Славейков“, съответен на ПИ с идентификатор 07079.602.420 по одобрените КККР на гр. Бургас, се регламентира със споразумение между директора на СУ „Димчо Дебелянов“ – гр. Бургас и директора на ВСУ „Захари Стоянов“ – гр. Бургас. 
III. Стопанисването на помещенията, предоставени за управление на съответното училище е за сметка на неговия бюджет.
IV. Разпределението на разходите за ел. енергия, отопление, поддръжка, хигиена и чистота на предоставените за управление на двете училища помещения, както и всички други разходи, свързани с управлението, стопанисването, ползването и поддръжката на общите части на сградата, се разпределят съобразно подписано споразумение между директорите на двете училища. 
V. Управлението, стопанисването, ползването и поддръжката на училищния двор, представляващ УПИ III, кв. 52 по актуализирания ПУП-ПРЗ на ж.к. „Славейков“, съответен на ПИ с идентификатор 07079.602.420 по одобрените КККР на гр. Бургас, също се урежда чрез споразумение между директорите на училищата.
Приложение: Решение на Общински съвет – Бургас, прието по т. 19 от дневния ред на проведеното на 27.06.2017 г. заседание (Протокол №28); Заповед №2210/22.06.2017 г.; Писма с вх. №№67-00-1667/13.11.2024 г., ЕД-5444/13.11.2024 г. и 67-00-1668/13.11.2024 г. в Община Бургас; Акт №6774/14.03.2012г. за публична общинска собственост, вписан в Служба по вписванията – гр. Бургас на 04.04.2012., том 11, №2, вх. рег. №3236; Схема-разпределение на сутерен и четвърти етаж на сграда с 07079.602.420.1 по одобрените КККР на гр. Бургас; Схема-разпределение на партерен етаж на сграда с идентификатор 07079.602.420.2.

